ગળતેશ્વર તાલુકાના પડાલથી બલાઢા ગામને જોડતા રોડ ઉપર પુલ બનાવવાનું કામ છેલ્લા છ માસથી ગોકળગતિએ ચાલી રહ્યું છે. ગામડાના પ્રજાજનો અવરજવર કરી શકે તે માટે ડાયવર્ઝન આપવામાં આવ્યું હતું. પરંતુ આ ડાયવર્ઝનમાં પ્રથમ વરસાદમાં જ પાણી ભરાઇ ગયા હતા. શેઢી નદીના પાણીમાં આ પુલ પર પાણી ફરી વળ્યા હતા. જેના કારણે ૧૫ જેટલા ગામડાઓનો વ્યવહાર ઠપ્પ થઇ ગયો છે. તેમજ વાહનચાલકોને ૨૦ કિ.મી.નો ફોગટનો ફેરો ખાવાનો વારો આવ્યો છે.